hotchpotch/miracl-hf-unified huggingface dataset:
আদেল মাহমুদ
আদেল মাহমুদ (২৪ আগস্ট ১৯৪১ – ১১ জুন ২০১৮) একজন মিশরীয় বংশোদ্ভূত আমেরিকান চিকিৎসক ও সংক্রামক রোগের একজন বিশেষজ্ঞ। মার্ক ভ্যাক্সিনের সভাপতি থাকা অবস্থায় তিনি গারডাসিল এইচপিভি টিকা ও রটোভাইরাস টিকার উন্নতি ঘটান। সেখান থেকে অবসর নেয়ার পর তিনি , প্রিন্সটন বিশ্ববিদ্যালয়ের অধ্যক্ষ হন
মাহমুদ জন্মগ্রহণ করেন ২৪ আগস্ট, ১৯৪১ এ কায়রো, মিশরে। তার বাবা আব্দেল ফাত্তাহ মাহমুদ কৃষিবিদ ছিলেন। আদেলের ১০ বছর বয়সে তিনি নিউমোনিয়াতে মারা যান। আদেল পেনিসিলিন ঔষুধ কিনতে পাঠানো হয়; কিন্তু সে আসতে আসতে তার পিতা মারা যান। যা আদেলকে প্রভাবিত করেছিল। মাহমুদ , কায়রো বিশ্ববিদ্যালয় থেকে ১৯৬৩ সালে স্নাতক অর্জন করেন। তার মা ফাতিহা ওসমান মেডিকেল স্কুলে পড়ার সুযোগ পেলেও ফাতিহার ভাই নিষেধ করেছিলেন। কারণ তিনি মনে করেছিলেন নারীর চিকিৎসক হওয়া উচিত নয়।
বিশ্ববিদ্যালয়ের ছাত্র থাকাকালীন মাহমুদ সক্রিয়ভাবে রাজনীতি অংশগ্রহণ করেছিলেন। তিনি জামাল আবদেল নাসের এর রাজনীতিতে অংশগ্রহণ করেছিলেন। পরবর্তীতে রাজনৈতিক পরিবেশ পরিবর্তন হলে তিনি পড়াশুনার জন্য যুক্তরাজ্য স্থানান্তরিত হন। তিনি ১৯৭১ সালে লন্ডন স্কুল অব হাইজিন থেকে পিএইচডি অর্জন করেন। ১৯৭৩ সালে তিনি অভিবাসী হিসেবে মার্কিন যুক্তরাষ্ট্রে আসেন ও পোস্ট ডক্টোরাল গবেষক হিসেবে ক্লিভল্যান্ডের কেস ওয়েস্টার্ন রিজার্ভ বিশ্ববিদ্যালয়ের যোগদান করেন। পরবর্তীতে ১৯৮৭ সালে মেডিসিন বিভাগের প্রধান হন।
১৯৮৮ সালে মার্ক অ্যান্ড কোং. মাহমুদকে ভ্যাকসিন বিভাগের সভাপতি হিসেবে নিযুক্ত করেন। পদে নিযুক্ত থাকা অবস্থায় তিনি এইচপিভি টিকা ও রোটাভাইরাস টিকার প্রভূত উন্নয়ন করেন। এর পূর্বে প্রচুর সংখ্যক শিশু ডায়রিয়াজনিত রোগে মারা যেত। রোটাভাইরাস টিকার উন্নয়ন এই মৃত্যুহার উল্লেখযোগ্য হারে হ্রাস করে। তিনিই প্রথম এসভ টিকাকে সফলভাবে বাজারে এনে বিক্রির ব্যবস্থা করেন।
মার্ক থেকে ২০০৬ সালে অবসর নেয়ার পর মাহমুদ ২০০৭ এ প্রিন্সটন বিশ্ববিদ্যালয় এর উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স এর নীতি বিশ্লেষক এর ভূমিকা পালন করেন ও ২০১১ সালে প্রিন্সটন এর আণবিক জীববিজ্ঞান বিভাগের অধ্যাপক হন।
১১ জুন, ২০১৮ তে মাহমুদ নিউ ইয়র্ক শহরের মাউন্ট সিনাই সেন্ট হাসপাতালে মস্তিষ্কের রক্তক্ষরণ এর কারণে মারা যান। মৃত্যুকালে তার বয়স হয়েছিল ৭৬ বছর। তার মৃত্যুতে মাইক্রোসফট প্রতিষ্ঠাতা বিল গেটস তার টুইটার অ্যাকাউন্টে শোকবার্তা দেন। তিনি বলেন, "বলার অপেক্ষা রাখে না, আমাদের সময়ের অন্যতম সেরা ভ্যাকসিন নির্মাতাকে বিশ্ব হারিয়েছে। ড. আদিল মাহমুদ এর ভ্যাকসিন অগণিত শিশুর জীবন রক্ষা করেছে।"
মাহমুদের সাথে ড. স্যলী হুডারের ১৯৭৬ সালে সাক্ষাৎ হয়। স্যালো নিজেও একজন সংক্রামক রোগ বিশেষজ্ঞ। তারা উভয়েই ১৯৯৩ সালে বিবাহবন্ধনে আবদ্ধ হন। তারা জ্যায় থ্রন্টন নামে একজন পুত্রকে দত্তক নেন।
মাহমুদের অলফ্যাত আব্দেল ফাত্তাহ নামে একজন বোন ও মাহমুদ আব্দেল ফাত্তাহ নামে একজন ভাই ছিল। তারা দুজনেই চিকিৎসক।
২০১৮ কলকাতা সেতু বিপর্যয়
২০১৮ কলকাতা সেতু বিপর্যয় ২০১৮ সালের ৪ সেপ্টেম্বর কলকাতার মাঝেরহাট সেতু পতনের কথা বলে। প্রায় ৪ টা ৪৫ মিনিটে সেতুটি হুড়মুড়িয়ে ভেঙে পড়ে, যার ফলে কমপক্ষে ২৫ জনকে আহত এবং ৩ জনের মৃত্যু হয়।
মাজেরহাট সেতু কলকাতার আলিপুর এলাকায় অবস্থিত। এটি বেহালার মাধ্যমে দক্ষিণ শহরতলিকে শহরের অন্য এলাকাগুলিতে সংযোগকারী একটি প্রধান সড়ক সেতু ছিল। এটি জাতীয় সড়ক ১২ এবং ডায়মন্ড হারবার রোডেরও অংশ।
সেতুর পাশে মাঝেরহাট রেলওয়ে স্টেশন অবস্থিত। এর পাশে কলকাতা মেট্রো লাইন ৩-এর জন্যও নির্মাণ চলছিল ; মাঝেরহাটের জন্য একটি পরিকল্পিত স্টেশন রয়েছে সেতুর পাশে। সেতুটি কলকাতা চক্ররেল এবং বজবজগামী ভারতীয় রেলের শিয়ালদাহ দক্ষিণ রেলপথ অতিক্রম করে।
কলকাতায় এবং সমগ্র ভারততে সেতু দুর্ঘটনার সময়ে উদ্বেগের বিষয় ছিল সঠিক ভাবে সেতু ও রাস্তার রক্ষণাবেক্ষণ করা হচ্ছে না। এই ঘটনার পূর্বে ৬ বছরের মধ্যে এটি কলকাতায় তৃতীয় সেতু ভেঙে পড়ার ঘটনা ছিল। ৪ মার্চ ২০১৩ সালে, উল্টডাঙায় একটি উড়ালপুলের অংশ ভেঙে যায়। ৩১ মার্চ ২০১৬ সালে কলকাতার ব্যস্ত গিরিশ পার্কের কেন্দ্রস্থলে একটি উড়ালপুলের অংশ ভেঙে পড়ে। এই ঘটনায় ২৭ জন মারা যায় এবং ৮০ জনেরও বেশি আহত হন। মাঝেরহাট সেতুটি পতনের সময় দৃশ্যত ৫০ বছর বয়সী ছিল।
মাঝেরহাট সেতু সম্পর্কেও উদ্বেগ দেখা দেয়। ২০১০ সালে, মাজহারহাট সেতুর অবতরণ পথের মেরামত করা হয়েছিল। ২০১২ সালে একটি পরীক্ষা সেতুটিকে অনিরাপদ হিসেবে চিহ্নিত করে। ২০১৮ সালে পুলিশ, যাত্রীবাহী ও আশেপাশের বাসিন্দাদরা সেতুর কাঠামোর মধ্যে দৃশ্যমান ফাটল উদ্ভূত হওয়া নিয়ে উদ্বেগ প্রকাশ করে।
প্রায় বিকাল ৪:৪৫ টা নাগাদ সেতুটি ভেঙে পড়ে। স্থানীয় এলাকা থেকে ভিডিওগুলি সেতুটির কিছু অংশ দেখিয়েছে। ভিডিও থেকে দেখাযায় ভেঙে পড়া সেতুর মধ্যে অন্তত নয়টি যানবাহন আটকে রয়েছে, যার মধ্যে একটি মিনিবাস রয়েছে।
দুর্ঘটনার পর, পূর্ব রেলের মাঝেরহাট রেলওয়ে স্টেশন দিয়ে কলকাতা চক্ররেল এবং শিয়ালদহ-বজবজ রেলপথে ট্রেন পরিচালনা বন্ধ রাখে। উত্তর ও দক্ষিণ কলকাতার মধ্যে চলন্ত যানবাহনগুলির জন্য সেতুটি একটি প্রধান রুট হিসেবে ব্যাপক সড়ক ট্র্যাফিক দুর্ঘটনা ঘটায়।
দুর্ঘটনার পর কলকাতা পুলিশ, ফোর্ট উইলিয়ম থেকে ভারতীয় সেনাবাহিনীর ইউনিট এবং বিশেষ দুর্যোগ ব্যবস্থাপনা দল এনডিআরএফ দ্বারা উদ্ধার অভিযান শুরু হয়। আহত ব্যক্তিদেরকে এসএসকেএম, সিএমআরআই ও বিদ্যাসাগর হাসপাতালে পাঠানো হয়।
সুপার হিরো
সুপার হিরো হল একটি বাংলাদেশী অ্যাকশন থ্রিলার চলচ্চিত্র। ছবিটির পরিচালক আশিকুর রহমান এবং প্রযোজনায় তাপসী ফারুকী। চলচ্চিত্রটির পরিবেশনায় রয়েছে হার্টবিট মাল্টিমিডিয়া। চলচ্চিত্র অভিনয় করেছেন শাকিব খান , শবনম বুবলি , শম্পা রেজা সহ অনেকে।
ফিলিস্তিনে পতিতাবৃত্তি
ফিলিস্তিনে পতিতাবৃত্তি আইনত অবৈধ। রামাল্লায় কিছু পতিতা আছে। তবে তাদের পেশাগত জীবনে দীর্ঘমেয়াদী বিরতি প্রায়ই দেখা যায়। বিবাহপূর্ব যৌনকর্ম এই অঞ্চলে নিষিদ্ধ হিসেবে দেখা হয়। জাতিসংঘের ডেভলপিং ফান্ড ফর উইমেনসহ আরো কিছু সংস্থার প্রতিবেদন অন্যযায়ী সাম্প্রতিক সময়ে পতিতাবৃত্তিতে মহিলাদের সংখ্যা ক্রমেই বেড়ে চলেছে। মূলত দারিদ্র্য ও চলমান সহিংসতার জন্য তারা পতিতাবৃত্তিকে পেশা হিসেবে বেছে নিচ্ছে।
উসমানীয় সাম্রাজ্যের অধীনে থাকার সময় এই অঞ্চলে পতিতাবৃত্তির জন্য কোন আইন ছিলো না।
প্রথম বিশ্বযুদ্ধের পর ফিলিস্তিন ব্রিটিশদের অধীনে  আসে। তারপর ব্রিটিশ পতিতাবৃত্তির আইনের মত একই আইন ফিলিস্তিনে চালু হয়।
প্রমাণ আছে যে, দ্বিতীয় বিশ্বযুদ্ধ চলাকালে সামরিক কর্তৃপক্ষ সৈন্যদের জন্য পতিতালয় খুলেছিলো। ডাক্তারি পরীক্ষাসহ সেখানে পতিতাদের রাখা হতো সৈনিকদের মনোরঞ্জনের জন্য।
জান্নাত (২০১৮-এর চলচ্চিত্র)
জান্নাত হল ২০১৮ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটি পরিচালনা করেছেন মোস্তাফিজুর রহমান মানিক। ছবিটি প্রযোজনা করেছে এস. এস. মাল্টিমিডিয়া। ছবিটির কাহিনী, সংলাপ ও চিত্রনাট্য লিখেছেন সুদীপ্ত সাঈদ খান। এতে শ্রেষ্ঠাংশে অভিনয় করেছেন সায়মন সাদিক, মাহিয়া মাহী, মিশা সওদাগর ও আলীরাজ।
আবদুল আউয়াল
অ্যাডঃ আবদুল আউয়াল ১৯৫২ সালের ভাষা আন্দোলনের সৈনিক, মুক্তিযোদ্ধা এবং বাংলাদেশ আওয়ামী লীগের রাজনীতিবিদ। এছাড়াও তিনি কর্মসংস্থান ব্যাংকের প্রথম পরিচালক চেয়ারম্যান, আবদুল আউয়াল ফাউন্ডেশনের প্রতিষ্ঠাতা ও সাবেক সংসদ সদস্য।
অ্যাডঃ আবদুল আউয়াল ১৯২৫ সালে বাংলাদেশের চট্টগ্রাম বিভাগের চাঁদপুর জেলার অন্তর্গত কচুয়া উপজেলার হোসেনপুর গ্রামে জন্মগ্রহণ করেন।
তিনি কর্মজীবনে একজন রাজনীতিবিদ, ব্যবসায়ী ও বাংলাদেশ কর্মসংস্থান ব্যাংকের প্রথম চেয়ারম্যান ছিলেন।
তিনি তার রাজনৈতিক জীবনের সূচনা করেন ১৯৫২ সালের ভাষা আন্দোলনে যোগ দেওয়ার মাধ্যমে। পরবর্তীতে পূর্ব বাংলার রাজনৈতিক দল আওয়ামী লীগে যোগ দেন। তিনি চাঁদপুর জেলা মহকুমার গভর্নর হিসেবে বঙ্গবন্ধু শেখ মুজিবুর রহমান কর্তৃক পদষ্ঠীত হন এবং চাঁদপুর জেলা আওয়ামী লীগের সাবেক সভাপতি ছিলেন। তিনি চাঁদপুর মহকুমা আওয়ামী লীগের কয়েকজন সেরা নীতিনির্ধারকের মধ্যে একজন সেরা নীতিনির্ধারক ছিলেন। এছাড়াও তিনি চাঁদপুর-৪ (কচুয়া উপজেলার) আসন থেকে দুই-দুইবার নির্বাচিত সংসদ সদস্য ছিলেন। রাজনৈতিক জীবনে তিনি রাজনৈতিক কারণে বহুবার জেলা খেটেছেন।
তিনি ভাষা আন্দোলনের একজন সক্রিয় কর্মী ও মুক্তিযুদ্ধের লড়াকু সৈনিক ছিলেন। ভাষা আন্দোলনের সময় তিনি বঙ্গবন্ধুর একজন সহযোদ্ধা ছিলেন।
অ্যাডঃ আবদুল আউয়াল ১৯৯৯ সালের ১৯ জানুয়ারি পবিত্র ঈদুল আযহার দিন হৃদযন্ত্রের ক্রিয়া বন্ধ হয়ে মারা যান।
বেলকুচি কলেজ
বেলকুচি কলেজ বাংলাদেশের বেলকুচি উপজেলার সিরাজগঞ্জ জেলায় অবস্থিত একটি সরকারি কলেজ। এই কলেজটি "বেলকুচি ডিগ্রী কলেজ" নামে পরিচিত।
স্থানীয় আবু কোরাইশী খাঁন বেলকুচি ডিগ্রি কলেজটি স্থানীয়দের সহযোগীতায় ১৯৭০ সালে মুকুন্দগাঁতী মৌজায় কলেজটি প্রতিষ্ঠিত করেন। ১৯৭০ সালের ৫ মে তৎকালীন পাবনা জেলার জেলা প্রশাসক শামসুদ্দীন আহম্মেদ কলেজের ভিত্তিপ্রস্তর স্থাপন করেন। কলেজটি ১৯৭০ সালে উচ্চমাধ্যমিক কলেজ হিসেবে যাত্রা শুরু করে। ১৯৭২ সালে কলেজটিতে বি.এ. ও বি.কম. কোর্স চালু করা হয়। ১৯৮৬ সালে বি.এস.সি. কোর্স চালুর মাধ্যমে কলেজটি পূর্ণাঙ্গ ডিগ্রি কলেজ হিসেবে স্বীকৃতি লাভ করে।
পরবর্তীতে ২০১০-২০১১ ইং শিক্ষাবর্ষ থেকে রাষ্ট্রবিজ্ঞান, হিসাববিজ্ঞান ব্যবস্থাপনা অনার্স কোর্স খোলার মাধ্যমে কলেজটি অনার্স কলেজ হিসেবে গৌরবের আসনে আসীন হয়।
উচ্চ মাধ্যমিক পর্যায়ে
ডিগ্রি পর্যায়ে
প্রতিষ্ঠান ১৯৯৬ সালে জেলার শ্রেষ্ঠ শিক্ষা প্রতিষ্ঠান হিসেবে নির্বাচিত হয়।
উচ্চমাধ্যমিক
ডিগ্রি (পাস)
স্নাতক (সম্মান)
বাংলাদেশ জাতীয়তাবাদী মুক্তিযোদ্ধাদল
বাংলাদেশ জাতীয়তাবাদী মুক্তিযোদ্ধা দল (), সংক্ষেপে জেমডি, বাংলাদেশ জাতীয়তাবাদী দল (বিএনপি) এর মুক্তিযোদ্ধা সংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
রাকেল ওয়েলচ
রাকেল ওয়েলচ (; জন্ম: জো রাকেল তেজাদা ৫ সেপ্টেম্বর ১৯৪০) হলেন একজন মার্কিন অভিনেত্রী ও গায়িকা। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হওয়ার পর "ফ্যান্ট্যাস্টিক ভয়েজ" (১৯৬৬) চলচ্চিত্রে অভিনয়ের মাধ্যমে পরিচিতি অর্জন করেন। ফক্স তাকে ধারে একটি ব্রিটিশ স্টুডিওকে প্রদান করে, তিনি তাদের "ওয়ান মিলিয়ন ইয়ার্স বি.সি." (১৯৬৬) ছবিতে অভিনয় করেন। ছবিটিতে তার মাত্র তিন লাইন সংলাপ ছিল, কিন্তু তিনি তার পরিধেয় ডো-স্কিন বিকিনি সে সময়ে সর্বাধিক বিক্রিত পোস্টার হয়ে ওঠে। ফলে তিনি তারকা যৌন আবেদনের প্রতীক হয়ে ওঠেন। তার অদ্বিতীয় পর্দা ব্যক্তিত্ব তাকে ১৯৬০ ও ১৯৭০-এর দশকের চলচ্চিত্র আইকন হতে সাহায্য করে।
তিনি ১৯৭৪ সালে "দ্য থ্রি মাস্কেটিয়ার্স" চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি "রাইট টু ডাই" (১৯৮৭) টিভি চলচ্চিত্রে অভিনয় করে সেরা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কারে মনোনীত হন। ১৯৯৫ সালে "এম্পায়ার" সাময়িকী তাকে "চলচ্চিত্র ইতিহাসের ১০০ যৌন আবেদনময়ী তারকা" তালিকায় অন্তর্ভুক্ত করে। "প্লেবয়" সাময়িকী তাকে তাদের "বিংশ শতাব্দীর ১০০ যৌন আবেদনময়ী তারকা" তালিকায় অন্তর্ভুক্ত করে। ২০১১ সালে "মেন্‌স হেলথ" "সর্বকালের সেরা যৌন আবেদনময়ী নারী" তালিকায় তাকে দ্বিতীয় স্থান প্রদান করে।
বেলকুচি বহুমুখী মহিলা ডিগ্রি কলেজ
বেলকুচি বহুমুখী মহিলা ডিগ্রি কলেজ বাংলাদেশের একটি বেসরকারি কলেজ । এই কলেজটি 'মহিলা কলেজ' নামে পরিচিত। এখানে ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
বাংলাদেশ সরকারের মন্ত্রী আব্দুল লতিফ বিশ্বাস ১৯৯৮ সালে মহিলা কলেজটি স্থাপনের উদ্যোগ নেয়। কলেজটি ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
উচ্চ মাধ্যমিক পর্যায়ে
ডিগ্রি পর্যায়ে
জর্জ লেজনবি
জর্জ রবার্ট লেজনবি (, ; জন্ম: ৫ সেপ্টেম্বর ১৯৩৯) হলেন একজন অস্ট্রেলীয় অভিনেতা ও সাবেক মডেল। তিনি ইয়ান ফ্লেমিংয়ের কাল্পনিক ব্রিটিশ গোয়েন্দা জেমস বন্ড চরিত্রে "অন হার ম্যাজেস্টিস সিক্রেট সার্ভিস" (১৯৬৬) চলচ্চিত্রে অভিনয়ের জন্য সর্বাধিক পরিচিত। ২৯ বছর বয়সে এই চরিত্রে অভিনয় করা লেজনবি বন্ড চরিত্রে অভিনয় করা সর্বকনিষ্ঠ অভিনেতা। এছাড়া তিনি একজন বন্ড অভিনেতা যিনি গোল্ডেন গ্লোব পুরস্কারের মনোনীত হয়েছেন।
বন্ড চরিত্রে অভিনয়ের পূর্বে লেজনবি মডেল ছিলেন এবং বিজ্ঞাপন চিত্রে কাজ করতেন। তিনি অপর একটি বন্ড চলচ্চিত্রে অভিনয়ের প্রস্তাব প্রত্যাখ্যান করে ইতালি, হংকং, অস্ট্রেলিয়া ও হলিউডের বিভিন্ন চলচ্চিত্রে কাজ করেন। ১৯৭০-এর দশকে তার কর্মজীবন থেমে যায় এবং তিনি ব্যবসায়ে যুক্ত হন ও আবাসন ব্যবসায়ে বিনিয়োগ করেন। তিনি পরবর্তীকালে আরও কয়েকটি চলচ্চিত্র ও টেলিভিশন ধারাবাহিক অভিনয় করেন, তন্মধ্যে রয়েছে জেমস বন্ড চরিত্রের প্যারডি। ২০১৭ সালে তিনি হুলু প্রামাণ্যনাট্য চলচ্চিত্র "বিকামিং বন্ড"-এ অভিনয় করেন, যেখানে লেজনবির জীবনের গল্প ও বন্ড হিসেবে তার চিত্রায়ন দেখানো হয়েছে।
উত্তরা
উত্তরা বলতে বোঝাতে পারে:
আবদুর রব মিঞা
আবদুর রব মিঞা ১৯৫২ সালের ভাষা আন্দোলনের সৈনিক, মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।
আবদুর রব মিঞা ১৮ জুন, ১৯৩৪ সালে বাংলাদেশের চট্টগ্রাম বিভাগের চাঁদপুর জেলার অন্তর্গত হাজীগঞ্জ উপজেলার মকিমাবাদ মিঞা বাড়িতে জন্মগ্রহণ করেন। তার বাবার নাম মরহুম খান বাহাদুর আমীন মিঞা।
তিনি জগন্নাথ বিশ্ববিদ্যালয় থেকে মাস্টার্স সম্পূর্ণ করেন। তিনি কর্মজীবনে একজন রাজনীতিবিদ ছিলেন।
তিনি ছাত্রজীবন থেকে রাজনীতির সাথে জড়িয়ে পড়েন। জগন্নাথ বিশ্ববিদ্যালয়ে পড়াকালীন সময়ে তিনি উক্ত বিশ্ববিদ্যালয়ের ছাত্রনেতা ছিলেন। রাজনৈতিক ও বিভিন্ন সংগ্রামে তিনি বঙ্গবন্ধু শেখ মুজিবুর রহমানের একজন সহযোদ্ধা ছিলেন। উক্ত বিশ্ববিদ্যালয় থেকে পরবর্তীতে মাস্টার্স শেষ করে নিজ দেশের বাড়ি চাঁদপুর জেলায় এসে তার পরবর্তী রাজনৈতিক কর্মকাণ্ড শুরু করেন। তিনি আওয়ামী লীগের একজন রাজনীতিবিদ ছিলেন। তিনি রাজনৈতিক জীবনে ১৯৭০ সালে তার নিজ নির্বাচনী এলাকা থেকে গণপরিষদের সদস্য হিসেবে নির্বাচিত হন এবং পাঁচ বছর পর ঐ একই আসন থেকে ১৯৮০ সালে সংসদ সদস্য হিসেবে নির্বাচিত হন।
তিনি ১৯৫২ সালের ভাষা আন্দোলনের সময় জগন্নাথ বিশ্ববিদ্যালয়ের একজন ছাত্রনেতা ছিলেন। তখন তিনি বাংলা ভাষার জন্য সংগ্রাম ও আন্দোলন করেছেন। এছাড়াও মহান মুক্তিযুদ্ধের সময় তিনি মুক্তিযোদ্ধা সংগঠক ও মুক্তিযোদ্ধা ছিলেন। মুক্তিযুদ্ধের সময় তিনি চাঁদপুর মহাকুমা সংগ্রাম কমিটির সভাপতি ছিলেন।
রাক্কা
রাক্কা ( '; কুর্দিস ভাষা: "রেকা"), আরও বলা হয় রাকা, রাক্কা এবং আল-রাকাহ্, সিরিয়ায় অবস্থিত একটি শহর যা ইউফ্রেটিস নদীর দক্ষিন পূ্র্ব দিকে, আলেপ্পোর পূর্বে এবং সিরিয়ার সবচেয়ে বড় তাবকা বাঁধের পূর্ব দিকে অবস্থিত।
এই ঘর এই সংসার
এই ঘর এই সংসার হল ১৯৯৬ সালের বাংলাদেশী নাট্য চলচ্চিত্র। এটি রচনা ও পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন সালমান শাহ, বৃষ্টি, রোজী আফসারী, বুলবুল আহমেদ, আলীরাজ ও তমালিকা কর্মকার।
চলচ্চিত্রটি ১৯৯৬ সালের ৫ই এপ্রিল বাংলাদেশে মুক্তি পায়। এটি সে বছরের অন্যতম সুপারহিট চলচ্চিত্র।"এই ঘর এই সংসার" চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মোহাম্মদ রফিকুজ্জামান ও মিল্টন খন্দকার।
বেলকুচি মডেল কলেজ
বেলকুচি মডেল কলেজ বাংলাদেশের একটি বেসরকারি কলেজ। এই কলেজটি "মডেল কলেজ" নামে পরিচিত। বেলকুচি উপজেলার সদর চালা গ্রামে অবস্থিত এই কলেজটিতে উচ্চ মাধ্যমিক পর্যায়ের ছাত্র ছাত্রীদের পড়ালেখার সুযোগ পান।
১৯৯৮ খ্রিস্টাব্দে বেলকুচি ইউনিয়নের সাবেক চেয়ারম্যান আব্দুল মজিদ সরকার তার নিজ ১.৬৮ একর জমির উপর কলেজটি স্থাপনের উদ্যোগ গ্রহণ করেন ও ১৯৯৮ সালের ১৬ এপ্রিল বেলকুচি উপজেলা সদরে চালা গ্রামে কলেজটি প্রতিষ্ঠিত হয়। কলেজটি ১৯৯৮-১৯৯৯ শিক্ষাবর্ষে মাধ্যমিক ও উচ্চ মাধ্যমিক শিক্ষা বোর্ড, রাজশাহী কর্তৃক একাদশ শ্রেণীতে ছাত্রী ভর্তি করার জন্য পাঠদানের অনুমতি প্রাপ্ত হয়। অতঃপর বেলকুচি মহিলা কলেজটি ২৬/০৭/২০০১ খ্রিঃ তারিখে স্বীকৃতি লাভ করে এবং ০১/০৫/২০০৪ তারিখে এম.পি.ও ভূক্ত হয়। ২০০৩ সালের ২৭ অক্টোবর সাধারণ শিক্ষার পাশাপাশি কারিগরি শিক্ষার কোর্স চালু হয়। ২০১০ সালের ৬ জানুয়ারি কলেজটি মডেল কলেজ হিসেবে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক অনুমোদিত হয়।
শ্রেণী মোট 
একাদশ ১৬২ 
দ্বাদশ ১৭৬
মোট = ৩৩৮
অশোকনগর বিধানসভা কেন্দ্র
অশোকনগর (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০১ নং অশোকনগর বিধানসভা কেন্দ্রটি অশোকনগর কল্যানগড় পৌরসভা এবং হাবড়া-২ সমষ্টি উন্নয়ন ব্লক এর অন্তর্গত।
অশোকনগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের ধীমান রায় তার নিকটতম প্রতিদ্বন্দ্বী সিপিআই (এম) -এর সত্যসেবী করকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর সত্যসেবী কর অশোকনগর কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের ধীমান রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শর্মিষ্ঠা দত্ত ২০০১ সালে তৃণমূল কংগ্রেসের অশোক কৃষ্ণ দত্তকে পরাজিত করেন। বিধায়ক নিরোদ রায় চৌধুরীর মৃত্যুর ফলে ১৯৯৯ সালে উপনির্বাচন হয়, বিজেপি'র বাদল ভট্টাচার্য সিপিআইএমের রেখা গোস্বামীকে পরাজিত করেন। সিপিআই (এম) এর নিরোদ রায় চৌধুরী ১৯৯৬ সালে কংগ্রেসের ধীমান রায়কে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর ননী কর কংগ্রেস/নির্দলের কেশবচন্দ্র ভট্টাচার্যকে পরাজিত করেন।
১৯৭২ সালে নির্দলের কেশবচন্দ্র ভট্টাচার্য জয়ী হন। সিপিআই (এম) -এর ননী কর ১৯৭১ সালে জয়ী হন। সিপিআই এর সাধন কুমার সেন ১৯৬৯ এবং ১৯৬৭ সালে জয়ী হন। এর আগে অশোকনগর বিধানসভা কেন্দ্রটি ছিল না।
স্বপ্নের পৃথিবী
স্বপ্নের পৃথিবী হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন বাদল খন্দকার এবং কাহিনী লিখেছেন জোসেফ শতাব্দী। এতে শ্রেষ্ঠাংশে অভিনয় করেছেন সালমান শাহ, শাবনূর, ববিতা ও রাজীব।
চলচ্চিত্রটি ১৯৯৬ সালের ১২ই জুলাই বাংলাদেশে মুক্তি পায়।"স্বপ্নের পৃথিবী" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মনিরুজ্জামান মনির ও গাজী মাজহারুল আনোয়ার।
দৌলতপুর ডিগ্রি কলেজ
দৌলতপুর ডিগ্রি কলেজ বাংলাদেশের একটি বেসরকারি কলেজ । এই কলেজটি "দৌলতপুর কলেজ " নামে পরিচিত। কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় গাজীপুরের অধিভুক্ত।
স্থানীয় কয়েকজন মিলে কলেজটি প্রতিষ্ঠা করেন ও গ্রামের নামানুসারে কলেজটির নাম রাখা হয় দৌলতপুর ডিগ্রী কলেজ।
রাজাপুর ডিগ্রি কলেজ
রাজাপুর ডিগ্রী কলেজ বাংলাদেশের একটি বেসরকারি কলেজ ।
স্থানীয় হেলাল উদ্দিন ১৯৯৮ খ্রিষ্টাব্দে রাজাপুর ডিগ্রী কলেজ প্রতিষ্ঠা লাভ করে।
কক্সবাজার ভেটেরিনারি ও এ্যানিমেল সায়েন্সেস বিশ্ববিদ্যালয়
কক্সবাজার ভেটেরিনারি ও এ্যানিমেল সায়েন্সেস বিশ্ববিদ্যালয় বাংলাদেশের একটি সরকারি বিশ্ববিদ্যালয়। ২০১৭ কক্সবাজার ভেটেরিনারী এন্ড এনিমাল সায়েন্সেস ইউনিভার্সিটিতে প্রতিস্ঠিত হয় পূর্বতন সামাজিক ও অর্থনৈতিক পরিবর্তন এবং ভেটেরিনারী শিক্ষার অতীতের দুর্বলতা দূর করার দাবিতে।
২০১৭ সাল থেকে পশু শিল্পের আকার ও প্রকৃতি দ্রুত পরিবর্তন হচ্ছে। বাণিজ্যিক দুগ্ধ ও হাঁস-মুরগি চাষ স্থানীয় ও বিদেশী বিনিয়োগের জন্য সবচেয়ে সম্ভাব্য সেক্টরগুলির মধ্যে একটি হিসাবে স্বীকৃতি দিতে শুরু করে। খাদ্য নিরাপত্তা ও পুষ্টির জন্য অবদানকারী হিসাবে প্রাণিসম্পদ ও হাঁস-মুরগি নীতি নির্মাতা ও উন্নয়ন অংশীদারদের জন্য সবচেয়ে গুরুত্বপূর্ণ বিষয়সূচি হয়ে উঠেছে। দ্রুতগতিতে নগরবাসীদের মধ্যে খাদ্যশস্যের পরিবর্তন এবং খাদ্যশস্যের পরিবর্তনগুলি দ্রুত বৃদ্ধি পেয়েছে, শিক্ষাগত সংস্কারে ক্রমবর্ধমান চাহিদা এবং প্রযুক্তির উন্নয়ন এবং পশু স্বাস্থ্য, খাদ্য প্রক্রিয়াকরণ ও বিপণনের দক্ষ দক্ষ জনশক্তি বৃদ্ধির চাহিদা বাড়ছে।
অতীতে এবং বর্তমানে বাংলাদেশের চাহিদা কৃষি খামারের উৎপাদনশীলতা বাড়ানো এবং পশুচিকিত্সা অধিদপ্তর করার লক্ষ্যে এখনও ক্ষুদ্র ক্ষুদ্র পশুদের চাষের প্রয়োজন দ্বারা নির্ধারিত হয়। তবে, বাংলাদেশে এই পশুদের দ্বিতীয় পরিবর্তনের সময় এই বাস্তবতাটি দৃশ্যত উপেক্ষা করা হয়েছিল। এই সংকীর্ণ ভিত্তিক কারিকুলার পদ্ধতিতে ভেটেরিনারী ঔষধের মতো পেশাদার শিক্ষার জন্য একটি কারণ হতে পারে যে এই পরিবর্তনের জন্য ড্রাইভ এবং শক্তি প্রধানত সমাজের বহিরাগত এজেন্ডাগুলির পরিবর্তে একাডেমিক সম্প্রদায়ের অভ্যন্তরীণ এজেন্ডা থেকে এসেছে। বিশ্বের কাজ. ফলস্বরূপ, পেশাদার সংস্থা, সরকারি সংস্থা এবং কৃষক সম্প্রদায়ের মধ্যে পশুচিকিত্সা শিক্ষাতে নতুন পরিবর্তন আনতে একটি শক্তিশালী বিতর্ক সৃষ্টি হয়। এই বিতর্কের দেশগুলি যদিও ১৯৯০ এর দশকের শুরুতে পশুচিকিত্সা ওষুধের উচ্চশিক্ষায় সামান্য বা কোন পরিবর্তন ঘটেনি। এজন্য সরকার কক্সবাজার ভেটেরিনারি ও এ্যানিমেল সায়েন্সেস বিশ্ববিদ্যালয় এর প্রকল্প হাতে নেয় ।
চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে বর্তমানে ৩টি অনুষদে ১৮টি বিভাগ রয়েছে। চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের অনুষদ এবং অন্তর্গত বিভাগসমূহ হলো:
স্নাতক, স্নাতকোত্তর (MS, MPhill ও PhD) ডিগ্রী প্রদান। জাতীয় ও আন্তর্জাতিক পর্যায়ে স্বতন্ত্র ভূমিকা বিকশিতকরণ। জনস্বাস্থ্য উন্নয়নে প্রাণিজ নিরাপদ খাদ্য উৎপাদন বৃদ্ধির মাধ্যমে খাদ্য নিরাপত্তা নিশ্চিতকরণ। প্রাণিসম্পদ, খাদ্য প্রযুক্তি এবং মাৎস্য সম্পদ বিষয়ক গবেষণা, প্রযুক্তি উদ্ভাবন ও সেবা প্রদান।
আন্তর্জাতিকমানের যুগোপযোগী গ্র্যাজুয়েট তৈরীর মাধ্যমে জাতীয় পর্যায়ে উচ্চ শিক্ষা ও গবেষণার সুযোগ সৃষ্টি ও প্রযুক্তি উদ্ভাবন।
চট্টগ্রামের খুলশী থানার অন্তর্গত এবং নগরীর "জাকির হোসেন রোড" এ অবস্থিত। এটি বাংলাদেশের একমাত্র বিশেষায়িত ভেটেরিনারি বিশ্ববিদ্যালয়।
সিরাজুল ইসলাম (রাজনীতিবিদ)
অ্যাডঃ সিরাজুল ইসলাম মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।
অ্যাডঃ সিরাজুল ইসলাম বাংলাদেশের চট্টগ্রাম বিভাগের চাঁদপুর জেলার অন্তর্গত ফরিদগঞ্জ উপজেলার চরকুমিরা গ্রামে জন্মগ্রহণ করেন। ফরিদগঞ্জ উপজেলায় জন্মগ্রহণ করলেও দেশ স্বাধীন হওয়ার আগে থেকেই তিনি চাঁদপুর পুরান আদালত পাড়ায় পরিবারপরিজন নিয়ে বসবাস করতেন।
তিনি তার কর্মজীবনের প্রথমে সরকারি চাকুরি করতেন। পরবর্তীতে সরকারি চাকুরি ছেড়ে আইন ব্যবসা শুরু করেন এবং এর পাশাপাশি রাজনীতির সাথেও জড়িত ছিলেন।
তিনি রাজনৈতিক জীবনে বঙ্গবন্ধু শেখ মুজিবুর রহমানের সময় থেকে প্রায় দীর্ঘ দিন যাবত চাঁদপুর জেলা আওয়ামী লীগের সাধারণ সম্পাদক ছিলেন এবং বর্তমান প্রধানমন্ত্রী শেখ হাসিনা উনাকে ১৯৯৮ সালে চাঁদপুর জেলা আওয়ামী লীগের সভাপতি হিসেবে পদষ্ঠীত করেন। এছাড়াও তিনি বঙ্গবন্ধু সরকারের সময় সাবেক সংসদ সদস্য ছিলেন। তিনি সকল রাজনৈতিকদের কাছে একজন সৎ, আদর্শ ও নীতিবান রাজনীতিবিদ ছিলেন। ব্যক্তিগতভাবে তিনি ছিলেন একজন দেশপ্রেমিক রাজনীতিবিদ।
মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।
১১ অক্টোবর ১৯৯৯ইং হৃদযন্ত্র ক্রিয়া বন্ধ হয়ে নিজ বাসভবনে ইন্তেকাল করেন
সত্যের মৃত্যু নাই
সত্যের মৃত্যু নেই হল ১৯৯৬ সালের বাংলাদেশী নাট্য চলচ্চিত্র। এটি পরিচালনা করেছেন ছটকু আহমেদ এবং যৌথভাবে রচনা করেছেন ছটকু আহমেদ ও পানাউল্লাহ আহমেদ। এতে শ্রেষ্ঠাংশে অভিনয় করেছেন আলমগীর, শাবানা, সালমান শাহ, শাহনাজ, রাইসুল ইসলাম আসাদ ও রাজীব।
চলচ্চিত্রটি ১৯৯৬ সালের ১৩ই সেপ্টেম্বর বাংলাদেশে মুক্তি পায়।"সত্যের মৃত্যু নাই" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মাসুদ করিম।
শূন্য পুরাণ
শূন্যপুরাণ রামাই পন্ডিত রচিত এটি একটি চম্পুকাব্য। এতে ৫১টি অধ্যায় রয়েছে যার প্রথম ৫টিতে সৃষ্টিতত্ত্বের কথা বর্ণিত রয়েছে। শূন্যপুরাণ ধর্মপূজার শাস্ত্রগ্রন্থ, রচয়িতা রামাই পন্ডিত। রামাই পন্ডিতের কাল মুসলিম বিজয়োত্তর তেরো শতক বলে অনুমান করা হয়। ‘নিরঞ্জনের রুষ্মা’ নামে শূন্যপুরাণের একটি অংশ আছে। মূল গ্রন্থে ধর্মপূজার যে বিবরণ আছে তাতে বৌদ্ধধর্মের শূন্যবাদ ও হিন্দু লোকধর্মের মিশ্রণ ঘটেছে। বঙ্গে পালদের পতন ও সেনদের আবির্ভাবে বৌদ্ধমত ও ব্রাহ্মণ্যবাদের দ্বন্দ্ব ও সমন্বয়ের যুগসন্ধিক্ষণের ধর্মীয় চেতনা থেকে ধর্মপূজার উদ্ভব হয়। রামাই পন্ডিত একে সংগঠিত ও প্রাতিষ্ঠানিক রূপ দেন।
এতে ধর্মদেবতা নিরঞ্জনের যে কল্পনা করা হয়েছে তা বৌদ্ধদের শূন্যবাদের অনুরূপ। সেতাই, নীলাই, কংসাই, রামাই ও গোসাঁই এই পঞ্চপন্ডিত পঞ্চ ধ্যানীবুদ্ধের প্রচ্ছন্ন রূপ। গ্রন্থের পরের ৪৬টি অধ্যায়ে ধর্মপূজার রীতি-পদ্ধতি বর্ণিত হয়েছে। ‘দেবীর মনঞি’ অধ্যায়ে হিন্দুদের অনুরূপ পশুবলির কথা আছে; কিন্তু বৌদ্ধধর্মে পশুবলি নিষিদ্ধ। শেষের দুটি অধ্যায়ে নাথদেবতার উল্লেখ আছে। এটিও প্রক্ষিপ্ত, কেননা নাথধর্ম ও ধর্মপূজা দুটি ভিন্ন ধর্ম। ধর্মপূজা পশ্চিমবঙ্গে এবং নাথধর্ম উত্তরবঙ্গে প্রচারিত হয়। বাংলা সাহিত্যের ইতিহাসে শূন্যপুরাণ শিল্পকর্ম হিসেবে নয়, ধর্মগ্রন্থ হিসেবেই ঐতিহাসিক গুরুত্ব পেয়ে আসছে।
জীবন সংসার
জীবন সংসার হল জাকির হোসেন রাজু রচিত ও পরিচালিত ১৯৯৬ সালের বাংলাদেশী প্রণয়ধর্মী চলচ্চিত্র। এটি রাজু পরিচালিত প্রথম চলচ্চিত্র। এতে শ্রেষ্ঠাংশে অভিনয় করেছেন সালমান শাহ, শাবনূর, ফারুক, ববিতা ও গোলাম মুস্তাফা।
চলচ্চিত্রটি ১৯৯৬ সালের ১৮ই অক্টোবর বাংলাদেশে মুক্তি পায়।
"জীবন সংসার" চলচ্চিত্রের সঙ্গীত পরিচালনা করেছেন আবু তাহের ও সুর আয়োজন করেছেন মোহাম্মদ ইব্রাহীম। গীত রচনা করেছেন মনিরুজ্জামান মনির, জাহানারা ভূঁইয়া, জাকির হোসেন রাজু। জাকির হোসেন রাজুর লেখা এবং আগুন ও সাবিনা ইয়াসমিনের গাওয়া "পৃথিবীতে সুখ বলে" গানটি পরবর্তীকালে "আমার প্রেম আমার প্রিয়া" (২০১৮) চলচ্চিত্রে ব্যবহৃত হয়েছে। নতুন করে গানটির সুরারোপ করেন আহমেদ হুমায়ুন এবং গানে কণ্ঠ দেন ইমরান ও খেয়া।
সাতলার শাপলা বিল
সাতলার শাপলা বিল বা সাতলা বিল বাংলাদেশের বরিশাল জেলায় অবস্থিত একটি বিল এবং দর্শনীয় স্থান। বরিশাল সদর থেকে প্রায় ৬০ কিলোমিটার দূরে উজিরপুর উপজেলার সাতলা গ্রাম। গ্রামের নামেই বিলের নাম—সাতলা বিল। তবে শাপলার রাজত্বের কারণে সেটি এখন শাপলা বিল নামেই বেশি পরিচিত।
প্রাকৃতিকভাবে গড়ে উঠা বিলটির আকার প্রায় ২০০ একর। বিলে তিন ধরনের শাপলা জন্মে—লাল, সাদা ও বেগুনি রঙের। তবে লাল শাপলাই বেশি। সাধারণত সেপ্টেম্বর থেকে জানুয়ারি পর্যন্ত বিলে শাপলা থাকে।
বিচার হবে
বিচার হবে হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন শাহ আলম কিরণ এবং কাহিনী লিখেছেন শাহাবুদ্দিন আহমেদ ও রাইসুল ইসলাম আসাদ। এতে শ্রেষ্ঠাংশে অভিনয় করেছেন সালমান শাহ, শাবনূর, রাইসুল ইসলাম আসাদ, ডলি জহুর ও হুমায়ুন ফরীদি।
চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়।"বিচার হবে" চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার।
বাংলাদেশ জাতীয়তাবাদী যুবদল
বাংলাদেশ জাতীয়তাবাদী যুবদল বাংলাদেশ জাতীয়তাবাদী দল (বিএনপি)-এর যুব অঙ্গসংগঠন। বাংলাদেশ জাতীয়তাবাদী যুবদল সংগঠনটি প্রতিষ্ঠিত হয় ১৯৭৮ সালে। এই সংগঠনটির প্রধান কার্যালয় নতুন পল্টন, ঢাকায় অবস্থিত। বর্তমানে যারা বিএনপির রাজনীতির সাথে যুক্ত, তাদের মধ্যে অনেকেই জাতীয়তাবাদী যুবদলের সাথে যুক্ত ছিলেন।
জিয়াউর রহমান যখন বিএনপির প্রতিষ্ঠা করেছিলেন, তখন তিনি এই যুব অঙ্গসংগঠনটি প্রতিষ্ঠা করেন। যা তিনি ২৭ অক্টোবর, ১৯৭৮ সালে কেন্দ্রীয়ভাবে এই সংগঠনটি প্রতিষ্ঠা করেন।
ইয়ানডেক্স
ইয়ানডেক্স এন.বি. (; ) হচ্ছে একটি ইন্টারনেট-ভিত্তিক পন্য ও সেবা প্রদানকারী বহুজাতিক কর্পোরেশন, যার মধ্যে রয়েছে সার্চ এবং তথ্য সেবা, ই-কমার্স, পরিবহন, ন্যাভিগেশন, মোবাইল অ্যাপ্লিকেশন এবং অনলাইন বিজ্ঞাপন। ইয়ানডেক্স মোট মোট ৭০ টি পরিষেবা প্রদান করে।
এটি নেদারল্যান্ডে ইনকর্পোরেটেড, ইয়ানডেক্স প্রধানত রাশিয়া এবং স্বাধীন রাষ্ট্রের রাষ্ট্রমণ্ডলে সেবা প্রদান করে থাকে। কোম্পানির প্রতিষ্ঠাতা এবং দলের সদস্যদের অধিকাংশ রাশিয়ায় অবস্থান করে। কোম্পানীটির বিশ্বব্যাপী ১৮টি বাণিজ্যিক অফিস আছে।
১৯৯৩-এ, আর্কাকি ভোলজহ এবং ইয়ালা সেগালোভিচ, বন্ধুরা তাদের স্কুল দিন থেকে এবং একটি অনুসন্ধান সফটওয়্যার ডেভোলাপের জন্য একসঙ্গে কাজ করে, তাদের অনুসন্ধান প্রযুক্তিটির জন্য "ইয়ানডেক্স" শব্দটি আবিষ্কার করে। শব্দটি দাঁড়ায়"Yet Another iNDEXer" হিসেবে। রাশিয়ান শব্দ "Я" ("Ya") ইংরেজিতে সর্বজনীন সর্বনাম "আমি", এবং "Яndex" একটি দ্বিভাষিক সর্বনাম "ইনডেক্স"। 
এটি রাশিয়ার বৃহত্তম প্রযুক্তি কোম্পানি এবং বাজারে ৫২% এর বেশি শেয়ার নিয়ে রুশ ভাষার ইন্টারনেটের বৃহত্তম সার্চ ইঞ্জিন। Yandex.ru মূল পাতাটি রাশিয়ার ৪র্থ জনপ্রিয় ওয়েবসাইট। স্বাধীন রাষ্ট্রের রাষ্ট্রমণ্ডলেও এটির বৃহত্তম শেয়ার রয়েছে এবং গুগল, বাইডু, বিং, এবং ইয়াহু! এর পরে এটি পৃ্থিবীর ৫ম বৃহত্তম সার্চ ইঞ্জিন।
রাশিয়ার বাজারে ইয়ানডেক্সের মূল প্রতিদ্বন্দ্বীগুলো হচ্ছে গুগল, মেইল.রু, এবং র্যাম্বলার।
কোম্পানির মতে, রুশ ভাষার ব্যবহারকারীদের জন্য তার সবচেয়ে বড় সুবিধাটি হল সার্চের ক্ষেত্রে রাশিয়ান বিভক্তি বা প্রত্যয় চিনতে পারার সক্ষমতা।
ইয়ানডেক্সের বিভিন্ন কোম্পানিতে বিনিয়োগ রয়েছে। যেমন: ভিজি ল্যাবস, ফেইস.কম, ব্লেক্কো, সেইসমোটেক, মাল্টিশিপ, সেলসপ্রেডিক্ট, এবং ডক+।
১৭টি দেশে ইয়ানডেক্সের অফিস রয়েছে।
ইয়ানডেক্স ২০০৮-এ সিলিকন ভ্যালিতে ইয়ানডেক্স ল্যাব খুলে, এবং ২০১১-এ তুরস্কতেও।
ইউরোপীয় বিজ্ঞাপন ক্লায়েন্টদের পরিবেশনের জন্য ২০১২-এ ইউরোপের লুছিরনি, সুইজারল্যান্ডে এটির প্রথম বিক্রয় অফিস খোলা হয়। ২০১৪-এ, তারা বার্লিন, জার্মানিতে একটি গবেষনা ও উন্নয়ন অফিস প্রতিষ্ঠা করে।
রাশিয়ান ভাষায় বাজারে কাজ করে এমন চীনা কোম্পানিগুলির সাথে কাজ করার জন্য ইয়ারডেক্স সাংহাই, চীন এ তাদের প্রথম অফিস চালু করে।
বাংলাদেশ জাতীয়তাবাদী মহিলা দল
বাংলাদেশ জাতীয়তাবাদী মহিলাদল বাংলাদেশ জাতীয়তাবাদী দল (বিএনপি)-এর মহিলা অঙ্গসংগঠন। বাংলাদেশ জাতীয়তাবাদী মহিলাদল সংগঠনটি প্রতিষ্ঠিত হয় ১৯৭৮ সালে। এই সংগঠনটির প্রধান কার্যালয় নতুন পল্টন, ঢাকায় অবস্থিত।
জিয়াউর রহমান যখন বিএনপির প্রতিষ্ঠা করেছিলেন, তখন তিনি এই মহিলা অঙ্গসংগঠনটি প্রতিষ্ঠা করেন। যা তিনি ৯ সেপ্টেম্বর, ১৯৭৮ সালে কেন্দ্রীয়ভাবে এই সংগঠনটি প্রতিষ্ঠা করেন।
নতুন দিল্লি–মুম্বাই প্রধান রেলপথ
দিল্লি-মুম্বাই রেলপথ ভারতের প্রধান রেলপথগুলির মধ্যে একটি। রেলপথটি জাতীয় রাজধানী দিল্লিকে আর্থিক রাজধানী মুম্বাইয়ের সঙ্গে সংযুক্ত করে। এটি ভারতীয় রাজ্যে দিল্লি, হরিয়ানা, উত্তরপ্রদেশ, মধ্যপ্রদেশ, রাজস্থান, গুজরাট ও মহারাষ্ট্রের মধ্য দিয়ে ১,৩৮৬ কিলোমিটার (৮৬১ মাইল) দূরত্ব অতিক্রম করে। মুম্বই রাজধানী এক্সপ্রেস যা এই রেলপথে চলাচলকারী দ্রুততম রাজধানী এক্সপ্রেস এবং দিল্লি ও মুম্বাইয়ের মধ্যে দূরত্ব ১৫ ঘণ্টা ৪০ মিনিটে অতিক্রম করে এবং এর গড় গতি ৯১ কিমি/ঘন্টা। ২০১২ সালে, স্প্যানিশ উচ্চ গতির রেল প্রস্তুতকর্তা তালগো দিল্লি ও মুম্বাইয়ের মধ্যে উচ্চ গতির ট্রেনের কয়েকটি পরীক্ষা চালায়। ট্রেনটি ১৫০ কিলোমিটার/ঘন্টায় সর্বাধিক গতি অর্জন করে এবং নতুন দিল্লি-মুম্বাই সেন্ট্রালের যাত্রা ১২ ঘণ্টায় সম্পন্ন করে।
দিল্লি রেল স্টেশন থেকে শুরু করে দিল্লি-মুম্বাই রেলপথের মৈতূর পর্যন্ত ১৪১ কিলোমিটার রেলপথ দিল্লি-চেন্নাই প্রধান রেলপথের সাথে ভাগাভাগি করে। এখান থেকে রেলপথটি দক্ষিণ-পশ্চিমাঞ্চলের দিকে চলেগেছে এবং মুম্বাই সেন্ট্রাল রেলওয়ে স্টেশনে শেষ হওয়ার আগে ভরতপুর, কোটা, রতলম, বড়োদরা, সুরাটসহ বেশ কিছু শহর অতিক্রম করে। মহারাষ্ট্রের মধ্যে, মুম্বই শহরতলি রেলের ওয়েস্টার্ন লাইনটি দহানু রোড থেকে চার্চগেট রেল স্টেশন পর্যন্ত দিল্লি-মুম্বই রেলপথের সঙ্গে একই ট্র্যাকগুলি ব্যবহার করে।
দিল্লি-মুম্বাই রেলপথটি সম্পূর্ণরূপে ১৯৮৭ সালে বিদ্যুতায়িত হয়।
এই রেলপথের দিল্লি, মথুরা, কোটা, রতলম, বড়োদরা এবং মুম্বই সেন্ট্রাল স্টেশন ভারতীয় রেলের শীর্ষস্থানীয় বুকিং স্টেশনগুলির মধ্যে রয়েছে।
অপ্রাকৃতিক যৌনসঙ্গম
অপ্রাকৃতিক যৌনসঙ্গম বলতে এমন যৌনমিলন বোঝায় যার মাধ্যমে প্রজনন সম্ভব নয়। প্রধানতঃ পায়ূমৈথুন ও মুখমৈথুন অপ্রাকৃতিক যৌনসঙ্গম হিসেবে পরিগণিত। ১৮৬০ সালে ভারতে ব্রিটিশ শাসনামলে যে দণ্ড বিধি প্রণয়ন ও বলবৎ করা হয় তার ৩৭৭ ধারায় অপ্রাকৃতিক যৌনসঙ্গমকে শাস্তিযোগ্য অপরাধ হিসেবে বর্ণনা করা হয়েছে। এ হেন যৌনকর্মকে বাইবেল এ অপ্রাকৃতিক বা প্রকৃতি-বিরূদ্ধ হিসেবে গণ্য করা হয়েছে। ১৯৪৭ এ ভারত স্বাধীন হলে এই আইন বলবৎ ও কার্যকর থাকে। অদ্যাবধি এই আইন কার্যকর রয়েছে।
সমকামীরা এই আইন রদ করার জন্য দাবী করে চলেছে। সমকামী পুরুষ একে অপরের মলদ্বারে লিঙ্গ প্রবিষ্ট করে জৈবিক কামনা চরিতার্থ করে। এই আইনের অর্থাৎ ভারতীয় দণ্ডবিধির ৩৭৭ ধারার ভাষ্য অনুযায়ী সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড। অপরাধ হয়েছে কিনা তার নিয়ামক কেবল লিঙ্গ প্রবিষ্টকরণ। এর মাধ্যমে বীর্যস্খলন আবশ্যিক শর্ত নয়।
স্বীয় স্ত্রীর সঙ্গে পায়ূমৈথুন অপ্রাকৃতিক বিধায় এই আইনের আওতায় শাস্তিযোগ্য অপরাধ হিসেবে গণ্য। এখানে পারস্পরিক সম্মতি কোনো নির্ণায়ক নয় কেননা এই অপরাধ রাষ্ট্রের বিরূদ্ধে সংঘটিত। পায়ূমৈথুন ছাড়াও বিপরীত লিঙ্গ বা অভিন্ন লিঙ্গের সঙ্গীর বা সঙ্গিনীর মুখে বা মুখগহ্বরে মৈথুন অপ্রাকৃতিক বিধায় ভারতীয় দণ্ডবিধির ৩৭৭ ধারাযর ভাষ্য অনুযায়ী শাস্তিযোগ্য অপরাধ।
বাইবেল ও কুরআন এর ভাষ্য অনুযায়ী পৃথিবীতে প্রথম সমকামের উদ্ভব ঘটে আল্লাহ’র রাসুল হয়রত ইব্রাহিমের আমলে।
ইন্দো-এশিয়ান নিউজ সার্ভিস
ইন্দো-এশিয়ান নিউজ সার্ভিস বা আইএএনএস একটি বেসরকারি ভারতীয় সংবাদ সংস্থা। এটি ১৯৮৬ সালে প্রতিষ্ঠিত হয়।
আইএএনএস ভারতীয় মার্কিন প্রকাশক গোপাল রাজু কর্তৃক ভারতের বিদেশ সংবাদ পরিষেবা হিসাবে প্রতিষ্ঠিত হয়। পরে এটিকে ইন্দো-এশিয়ান নিউজ সার্ভিস নামে নামকরণ করা হয়। আইএএনএস-এর প্রধান কার্যালয়গুলি নয়ডাতে অবস্থিত।
আইএএনএস ভারত সম্পর্কিত খবর, মতামত ও বিশ্লেষণসহ বিভিন্ন বিষয়ে প্রতিবেদন করে। উপমহাদেশের খবর, বৈশিষ্ট্য এবং মতামত ইন্টারনেটের মাধ্যমে গ্রাহকদের কাছে পৌঁছায়।
আইএএনএস প্রাথমিকভাবে ইংরেজী ও হিন্দিতে সংবাদ পরিষেবা প্রদান করে। তবে এটির একটি প্রকাশনা বিভাগ আছে যেটি বর্তমানে মিডিয়া শিল্পে অন্যান্য গ্রাহকদের জন্য সংবাদপত্র এবং সাময়িকী মুদ্রণ করে। আইএএনএস একটি মোবাইল সংবাদ পরিষেবা পরিচালনা করে।
বাংলাদেশ জাতীয়তাবাদী সামাজিক ও সাংস্কৃতিক সংসদ
বাংলাদেশ জাতীয়তাবাদী সামাজিক ও সাংস্কৃতিক সংসদ সংক্ষেপে জাসাস, বাংলাদেশ জাতীয়তাবাদী দল (বিএনপি)-এর সামাজিক ও সাংস্কৃতিক অঙ্গসংগঠন। বাংলাদেশ জাতীয়তাবাদী সামাজিক ও সাংস্কৃতিক সংসদ সংগঠনটি প্রতিষ্ঠিত হয় ১৯৭৮ সালে। এই সংগঠনটির প্রধান কার্যালয় নতুন পল্টন, ঢাকায় অবস্থিত।
জিয়াউর রহমান যখন বিএনপির প্রতিষ্ঠা করেছিলেন। তখন তিনি এই সামাজিক ও সাংস্কৃতিক সংসদ অঙ্গসংগঠনটি প্রতিষ্ঠা করেন। যা তিনি ২৭ ডিসেম্বর, ১৯৭৮ সালে কেন্দ্রীয়ভাবে এই সংগঠনটি প্রতিষ্ঠা করেছিলেন।
ইদ্রিস এলবা
ইদ্রিস আকুনা এলবা (; জন্ম ৬ সেপ্টেম্বর ১৯৭২) একজন ব্রিটিশ অভিনেতা, প্রযোজক, পরিচালক, সঙ্গীতজ্ঞ এবং ডিজে, যিনি এইচবিও ধারাবাহিক "দ্য অয়্যারে" মাদক পাচারকারী স্ট্রিঙ্গার বেল, বিবিসি ধারাবাহিক "লুথার"-এ জন লুথার এবং জীবনীনির্ভর চলচ্চিত্র "ম্যান্ডেলা: লং ওয়াক টু ফ্রিডম" (২০১৩)-এ নেলসন ম্যান্ডেলা চরিত্রে অভিনয়ের জন্য পরিচিত। তিনি সেরা মিনি ধারাবাহিক বা টেলিচলচ্চিত্র অভিনেতা বিভাগে গোল্ডেন গ্লোব পুরস্কারের জন্য চারবার মনোনয়ন লাভ করেন এবং একটি গোল্ডেন গ্লোব পুরস্কার অর্জন করেছেন এছাড়াও তিনি প্রাইমটাইম এমি পুরস্কারের জন্য পাঁচবার মনোনীত হয়েছেন।
এলবাকে রিডলি স্কটের "আমেরিকান গ্যাংস্টার" (২০০৭) এবং "প্রমিথিউস" (২০১২) চলচ্চিত্রে দেখা যায়। তিনি সুপারহিরো চলচ্চিত্র "থর" (২০১১) ও এর অনুবর্তী পর্ব "থর: দ্য ডার্ক ওয়ার্ল্ড" (২০১৩), "থর: র‍্যাগনারক" (২০১৭) এবং এবং মার্ভেল সিনেম্যাটিক ইউনিভার্সের "" (২০১৫) ও এর অনুবর্তী পর্ব "" (২০১৮)-এ হাইমডাল চরিত্রে অভিনয় করেছেন। এছাড়াও তিনি "প্যাসিফিক রিম" (২০১৩); "বিস্টস অব নো নেশন" (২০১৫), যেটির জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন; এবং "মলিস গেম" (২০১৭) চলচ্চিত্রে অভিনয় করেছেন। ২০১৬ সালে তিনি "জুটোপিয়া" চলচ্চিত্রে চিপ বোগো, "দ্য জাঙ্গল বুক" চলচ্চিত্রে শের খান, "ফাইন্ডিং ডোরি" চলচ্চিত্রে ফ্লাক এবং "স্টার ট্রেক বিয়ন্ড"-এ ক্রাল চরিত্রের জন্য কণ্ঠ দেন।। ভিক্টর হেডলির "ইয়ার্ডি" ১৯৯২ সালের উপন্যাসের উপর ভিত্তি করে নির্মিত চলচ্চিত্র "ইয়ার্ডি"র মাধ্যমে পরিচালক হিসেবে তার অভিষেক ঘটে।
এডমুন্ড গোয়েন
এডমুন্ড গোয়েন (; জন্ম: এডমুন্ড জন কেলাওয়ে, ২৬ সেপ্টেম্বর ১৮৭৭ - ৬ সেপ্টেম্বর ১৯৫৯) ছিলেন একজন ইংরেজ অভিনেতা। তিনি ক্রিসমাস চলচ্চিত্র "মিরাকল অন থার্টি ফোর্থ স্ট্রিট" (১৯৪৭)-এ ক্রিস ক্রিঙ্গল চরিত্রে অভিনয়ের জন্য সর্বাধিক স্মরণীয়, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি হাস্যরসাত্মক চলচ্চিত্র "মিস্টার এইট এইটি" (১৯৫০)-এ অভিনয়ের জন্য তিনি তার দ্বিতীয় গোল্ডেন গ্লোব পুরস্কার অর্জন করেন এবং আরও একটি একাডেমি পুরস্কারের মনোনয়ন লাভ করেন। তিনি অ্যালফ্রেড হিচকক পরিচালিত চারটি চলচ্চিত্রে অভিনয়ের জন্য স্মরণীয়।
ওয়েস্ট এন্ড ও ব্রডওয়ে মঞ্চে তিনি আধুনিক নাট্যকার, তথা জর্জ বার্নার্ড শ', জন গেলসওয়ার্দি, ও জে. বি. প্রিস্টলিদের নাটকে কাজ করেছেন। দ্বিতীয় বিশ্বযুদ্ধের পরে তিনি মার্কিন যুক্তরাষ্ট্রে বসবাস শুরু করেন এবং সেখানে তিনি হলিউড ও ব্রডওয়ে মঞ্চে সফল ছিলেন। চলচ্চিত্রের অবদানের জন্য ১৯৫৯ সালে হলিউড ওয়াক অব ফেমে তার নামাঙ্কিত তারকা খচিত হয়।
রোজি পেরেজ
রোজি পেরেজ ( নামে পরিচিত রোসা মারিয়া পেরেস (জন্ম: ৬ সেপ্টেম্বর ১৯৬৪) হলেন একজন মার্কিন অভিনেত্রী, সমাজকর্মী, আলাপচারিতা অনুষ্ঠান সঞ্চালক, লেখিকা, নৃত্যশিল্পী ও নৃত্য পরিচালক। তিনি স্পাইক লি পরিচালিত "ডু দ্য রাইট থিং" (১৯৮৯) চলচ্চিত্রে অভিনয়ের মধ্য দিয়ে পরিচিতি অর্জন করেন। পরবর্তীকালে তিনি "হোয়াইট মেন ক্যান্ট জাম্প" (১৯৯২) চলচ্চিত্রে কাজ করেন। ১৯৯৩ সালে "ফিয়ারলেস" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
তিনি "ইন লাভিং কালার"-এ নৃত্য পরিচালক হিসেবে তার কাজের জন্য তিনবার এমি পুরস্কারে মনোনীত হন। ২০০৭ সালে তিনি ব্রডওয়ে মঞ্চে "দ্য রিজ" নাটকের পুনর্জীবিতকরণে গুগি গোমেজ চরিত্রে অভিনয় করেন এবং "দ্য টেক" নাটকে অভিনয় করে একটি ইন্ডি স্পিরিট পুরস্কারে মনোনীত হন। পেরেজ "দ্য ভিউ" অনুষ্ঠানের নিয়মিত উপস্থাপক ছিলেন এবং ২০১৫ সালে ব্রডওয়ে মঞ্চে ল্যারি ডেভিডের লেখা "ফিশ ইন দ্য ডার্ক" নাটকে অভিনয় করেন।
সহজাত উভকামিতার তত্ত্ব
সহজাত উভকামিতার তত্ত্ব (বা উভকামিতার প্রবণতা তত্ত্ব) অনুযায়ী সব মানুষই উভকামী হিসাবে জন্ম নেয় কিন্তু বয়ঃক্রমে মনস্তাত্ত্বিক উন্নয়নের মধ্য দিয়ে (যার মধ্যে বাহ্যিক ও অভ্যন্তরীণ উভয় উপাদানই রয়েছে) সর্বাধিক সংখ্যক ব্যক্তি এককামীতে পরিণত হয়। এককামী ব্যক্তির মধ্যে উভকামিতা একটি অন্তর্নিহিত অবস্থায় থেকে যায়। এটি সিগমুন্ড ফ্রয়েড এবং তাঁর সহকর্মী উইলহেলম ফ্লিসসের গবেষণার ফল।
জীববিজ্ঞান যৌন অভিমুখিতাকে (জীববিজ্ঞান ও যৌন অভিমুখিতা দেখুন) কিভাবে প্রভাবিত করে, তা নিয়ে কোনো আধুনিক বৈজ্ঞানিক ঐক্যমত্য নেই।
ফ্রয়েড তাঁর "যৌনতার তত্ত্বের তিনটি অবদান" (১৯২০)-এ, স্বাভাবিকতা বা সমকামিতা বা উভকামিতার জৈবিক প্রবণতার সাথে বিপরীত ধারণা (যেমন: সমকামিতা) নিয়ে আলোচনা করেছেন।
তিনি যে সিদ্ধান্তে উপনীত হন, তা এই ধারণার উপর ভিত্তি করে তৈরি করা হয়েছিল যে, বিকাশলাভের প্রাথমিক দশায় মানুষ হার্মাফ্রোডিজমের একটি নির্দিষ্ট পর্যায় দিয়ে যায়। এটির উপর ভিত্তি করে তিনি বলেন, "আমাদের এই দীর্ঘ পরিচিত শারীরিক সত্য থেকে সংগৃহীত ধারণা হল উভকামিতার মূল প্রবণতা, যা বিকাশের পথে এককামিতায় পরিবর্তিত হয়েছে, অবদমিত যৌনতার সামান্য কিছু অবশিষ্ট পরিত্যাগ করে"।
এটি একটি সাধারণ তত্ত্বের মধ্যে বিকাশলাভ করে যে উভয় লিঙ্গের প্রতি আকর্ষণ সম্ভব, কিন্তু সেটি প্রতিটি লিঙ্গের জন্য আরো সাধারণ। তিনি বিপরীত লিঙ্গের প্রতি একটি আকর্ষণের স্বাভাবিক বিকাশ প্রতিরোধের একটি আঘাতমূলক পর্ব বা পর্বসমূহের ফলাফল হিসাবে সমকামী আকর্ষণের পরিবর্তনকে ব্যাখ্যা করেন।
ফ্রয়েড বিখ্যাতভাবে মানুষকে প্রকৃতিগতভাবে "বহুরূপে বিকৃত" বলে স্বীকৃতি দেন, যার অর্থ হয়তো ব্যবহারিকভাবে কোনও বস্তু যৌনতার পরিপূর্ণতার উৎস হতে পারে, বা যেগুলি যৌনতার পরিপূর্ণতার বস্তুটির তুলনায় অপেক্ষাকৃত একই হয়।
"সহজাত উভকামিতা" শব্দটির অনেক আধুনিক ব্যবহার ফ্রয়েড-এর তুলনায় আলফ্রেড কিনসে-এর গবেষণা আরও বেশি নির্দেশক। এই অর্থে, এটি একটি পরামর্শ যে অধিকাংশ বা সমস্ত মানুষ কার্যকরীভাবে কিছু মাত্রায় উভকামী হয়, কিন্তু আচরণ হিসাবে সেই উভকামিতা প্রকাশ করতে নাও পারে।
উভয় তত্ত্বেরই তাদের চারপাশের বিতর্কে একটি মহান অবদান রয়েছে, তাই যা আলোচনা করা হচ্ছে তা নিয়ে সচেতন হওয়া সবিশেষ গুরুত্বপূর্ণ।
"ডোরা" ছিল ইদা বোয়ার (১৮৮২-১৯৪৫), ফ্রয়েডের একটি রোগী। তিনি তাদের কার্যপর্ব সম্পর্কে লেখার সময় ছদ্মনাম ডোরা ব্যবহার করতেন। প্রায়শই ডোরার সাথে ফ্রয়েডের কার্যপর্ব চলাকালে সহজাত উভকামিতা তত্ত্ব আলোচিত হত।
প্রায়ই এই তত্ত্বের সাথে যুক্ত অন্য একটি অধ্যয়ন "উল্ফ ম্যান" (নেকড়ে মানব), একজন রোগী যিনি তাঁর সমকাম প্রবণতা দমন করার চেষ্টা করেছিলেন। ফ্রয়েড উল্ফ ম্যানের সহজাত মেয়েলি প্রকৃতি দমন করার একটি অক্ষমতার বিষয়ে তার বিকাশলাভের ব্যাখ্যা করেছিলেন।
জাফর মাঈনউদ্দিন
অ্যাডঃ জাফর মাঈনউদ্দিন মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।
অ্যাডঃ জাফর মাঈনউদ্দিন বাংলাদেশের চট্টগ্রাম বিভাগের চাঁদপুর জেলার অন্তর্গত হাজীগঞ্জ উপজেলার ছয়ছিলা গ্রামে জন্মগ্রহণ করেন।
তিনি তার কর্মজীবনে মূলত আইন ব্যবসা করতেন এবং এর পাশাপাশি রাজনীতিও করতেন।
তিনি রাজনৈতিক জীবনে চাঁদপুর জেলা আওয়ামী লীগের সাধারণ সম্পাদকের দায়িত্ব পালন করেন। তিনি তার নির্বাচনী এলাকা থেকে নির্বাচিত হয়ে সংসদ সদস্য হয়েছিলেন। স্বৈরাচারী সরকার এরশাদের আমলে তিনি এরশাদ বিরোধী আন্দোলনের নেতৃত্ব দিতে গিয়ে প্রায় সাত মাস কারাভোগ করেন। তার রাজনৈতিক কর্মকাণ্ড ছিলো অন্যান্য রাজনৈতিকদের থেকে একদম আলাদা। যার কারণে চাঁদপুর বাসী ডায়নামিক নেত বলে সম্বোধন করত।
মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।
এই মহান রাজনীতিবিদ ও মুক্তিযুদ্ধের সংগঠক ৪ অক্টোবর, ১৯৯২ সালে মৃত্যুবরণ করেন।
বাংলাদেশ জাতীয়তাবাদী সেচ্ছাসেবকদল
বাংলাদেশ জাতীয়তাবাদী স্বেচ্ছাসেবকদল (), সংক্ষেপে জেএসডি, বাংলাদেশ জাতীয়তাবাদী দল (বিএনপি) এর স্বেচ্ছাসেবক অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী শ্রমিকদল
বাংলাদেশ জাতীয়তাবাদী শ্রমিকদল (), সংক্ষেপে জেএসডি, বাংলাদেশ জাতীয়তাবাদী দল (বিএনপি) এর শ্রমিক অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী দল (বিএনপির) প্রতিষ্ঠাতা সাবেক রাষ্ট্রপতি শহীদ জিয়াউর রহমান এই শ্রমিক সংগঠনটি ৩ মে, ১৯৭৯ সালে প্রতিষ্ঠিত করেন।
ক্লেইন যৌন অভিমুখীতা ছক
ক্লেইন যৌন অভিমুখীতা ছক (ইংরেজি: Klein Sexual Orientation Grid; সংক্ষেপে: KSOG) একটি পদ্ধতি যার মধ্য দিয়ে মানুষের যৌন অভিমুখীতার বিশদ চারিত্র্য নিরূপণ করা যায়। ফ্রিৎজ ক্লেইন কর্তৃক উদ্ভাবিত এই পদ্ধতি অন্যান্য প্রচলিত পদ্ধতির তুলনায় ব্যাপকতর ভাবে মানুষের যৌন সত্তার অন্ধি-সন্ধি সম্পর্কে ধারণা দিতে সক্ষম। ক্লেইন প্রথম তাঁর ১৯৭৮ সালের বই "দ্য বাইসেক্সুয়াল অপশন"-এ KSOG বর্ণনা করেন।
মানুষের যৌন অভিমুখীতা নিরূপণে বহুল প্রচলিত কিন্সে স্কেল কেবল দুটি মাত্রা ব্যবহার করে। সে তুলনায় ক্লেইন যৌন অভিমুখীতা ছক বহুমাত্রিক। এই ছকে প্রতিটি মানুষের যৌন অভিমুখিতার নিয়ামক হিসেবে সাতটি উপাদান চিহ্নিত করা হয়েছে যথা (ক) যৌন আকর্ষণ  (খ) যৌন আচরণ(গ) যৌন কল্পনা(ঘ)আবেগের প্রাধান্য(ঙ)সামাজিক প্রাধান্য, (চ)জীবনশৈলী প্রাধান্য এবং(ছ)আত্ম পরিচিতি।
উক্ত (ক) থেকে (ঙ) পর্যন্ত পাঁচটি উপাদানের জন্য সাত প্রকার চারিত্র্য চিহ্নিত করা হয়েছে। যথা(১) কেবল বিপরীত লিঙ্গের মানুষ(২) অধিকাংশ ক্ষেত্রে বিপরীত লিঙ্গের মানুষ (৩) তুলনামূলকভাবে বেশী বিপরীত লিঙ্গের মানুষ (৪) সমলিঙ্গ ও বিপরীত লিঙ্গ উভয় শ্রেণীর মানুষ (৫)তুলনামূলকভাবে বেশী সমলিঙ্গের মানুষ(৬) অধিকাংশ ক্ষেত্রে সমলিঙ্গের মানুষ এবং(৭)কেবল সমলিঙ্গের মানুষ। 
(চ) এবং (ছ) এই দুটি নিয়ামকের ক্ষেত্রে অন্য সাতটি চারিত্র্য ব্যবহার করা হয়েছে। যথা(১) কেবল বিষমকামী মানুষ(২) অধিকাংশ ক্ষেত্রে বিষমকামী মানুষ (৩) তুলনামূলকভাবে বেশী বিষমকামী মানুষ (৪) বিষমকামী ও সমকামী উভয় রূপ মানুষ (৫) তুলনামূলকভাবে বেশী সমকামী মানুষ (৬) অধিকাংশ ক্ষেত্রে সমকামী মানুষ এবং (৭) কেবল সমকামী মানুষ।ক্লেইন যৌন অভিমুখীতা ছকের আরেকটি বৈশিষ্ট্য হলো এতে সময়ের সাথে মানুষের যৌন অভিমুখিতা পরিবর্তনের সম্ভাব্যতা বিবেচনা করা হয়েছে। এতে সাতটি উপাদানের প্রতিটির জন্য অতীত ও বর্তমান প্রবণতা চিহ্নিত করার সুযোগ রয়েছে। অধিকন্তু যৌনসঙ্গী নির্বাচনের ব্যাপারে ব্যক্তির অভীষ্ট ব্যক্তির বিষয়ও নিয়ামক হিসেবে বিবেচনায় গ্রহণ করা হয়েছে। 
‘ক্লেইন যৌন অভিমুখীতা ছক’ ব্যবহার করে একজন মানুষ স্বীয় যৌন অভিমুখ সম্পর্কে সম্যক ধারণা লাভে সমর্থ হবে।
ক্লেইনের বই "দ্য বাইসেক্সুয়াল অপশন"-এ সূচিত হওয়া KSOG একজন ব্যক্তির জীবনের তিনটি ভিন্ন পয়েন্টে যৌনতার সাতটি ভিন্ন মাত্রার মূল্যায়ন করতে পারে: অতীত (প্রারম্ভিক বয়ঃসন্ধির থেকে এক বছর আগে), বর্তমান (গত ১২ মাসের মধ্যে), এবং আদর্শ (যদি এটি স্বেচ্ছাসেবী হয় তবে নির্বাচিত করা হবে)।
কিন্সে স্কেল শুধুমাত্র যৌন অভিমুখিতার দুটি মাত্রা পরিমাপ করার সমালোচনার জবাবে, ক্লেইন যৌন অভিমুখিতা বর্ণনা করার জন্য একটি বহুমাত্রিক গ্রিড তৈরি করেছিলেন। কিন্সে স্কেলের মতন, ক্লেইন গ্রিডটি যৌন অভিমুখিতার তদন্ত করে অতীতে, বর্তমানে এবং আদর্শগত ভবিষ্যতে সাতটি বিষয়ের প্রতিটির সাথে, মোট একুশটি ফলাফলের জন্য। KSOG কিন্সে মাপকাঠির ০–৬ স্কেলের পরিবর্তে ১–৭ এর মান ব্যবহার করে, শুধুমাত্র বিপরীত লিঙ্গের থেকে শুধুমাত্র সম-লিঙ্গের আকর্ষণকে বর্ণনা করার জন্য।
KSOG প্রায়ই গবেষণার একটি সরঞ্জাম হিসাবে ব্যবহৃত হয়। KSOG ব্যবহারমূলক গবেষণা KSOG-এর একুশটি প্যারামিটারের মধ্যে নক্সাসমূহ সন্ধান করতে ক্লাস্টার বিশ্লেষণ ব্যবহার করেছে, একটি ক্ষেত্রে পাঁচটি লেবেলের (বিষমকামিতা, উভ-বিষমকামিতা, উভ-উভকামিতা, উভ-সমকামিতা, সমকামিতা) অভিমুখিতার মডেলের পরামর্শ দিয়ে। KSOG কে রূপান্তর থেরাপির গবেষণায়ও ব্যবহার করা হয়েছে।
আইপিজিএমইআর এবং এসএসকেএম হাসপাতাল
পোস্ট-গ্র্যাজুয়েট মেডিক্যাল এডুকেশন অ্যান্ড রিসার্চ ইনস্টিটিউট এবং শেঠ সুখলাল কর্ণনী মেমোরিয়াল হাসপাতাল, কলকাতায় পি জি হসপিটাল (প্রেসিডেন্সি জেনারেল হাসপাতাল) বা এসএসকেএম হাসপাতাল নামে পরিচিত। এটি ভারতের পশ্চিমবঙ্গ রাজ্যের একটি তৃতীয় পর্যায়ের রেফারেল সরকারি হাসপাতাল এবং এটি একটি জাতীয় গবেষণা প্রতিষ্ঠান। ।
রেস কোর্সের এবং কলকাতার ভিক্টোরিয়া মেমোরিয়াল হলের পাশে অবস্থিত। এটি নগর সংস্কৃতি ও ঐতিহাসিক স্থান নন্দন চত্বর, রবীন্দ্র সদান, ফাইন আর্টস একাডেমী, সেন্ট পল ক্যাথিড্রাল, রেড রোড এবং ভারতীয় যাদুঘর সাথে প্রাণবন্ত। এটি কলকাতা ময়দানের মুখোমুখি - শহরের রাজনৈতিক সমাবেশের একটি প্রধান কেন্দ্র। বাঙ্গুর ইনস্টিটিউট অফ নিউরোসায়েন্সস এই সংস্থার সাথে যুক্ত এবং কার্যকরীভাবে সংযুক্ত।
কলকাতার প্রথম হাসপাতালটি ১৭০৭ সালে জেরস্টেন প্লেমে পুরানো দুর্গের প্রাসাদে নির্মিত হয়েছিল। ফোর্ট উইলিয়নের কাউন্সিল এই হাসপাতালটি নির্মাণ করেছিল। ১৭৭০ সাল পর্যন্ত ইউরোপীয়দের জন্য প্রাথমিকভাবে নির্মিত, পরে এই হাসপাতাল কলকাতা প্রেসিডেন্সির অন্তর্গত কলকাতা প্রেসিডেন্সি কারাগারের কাছাকাছি থাকার জন্য প্রেসিডেন্সি হাসপাতালে নামে পরিচিত হয়। পরে এটি প্রেসিডেন্সি জেনারেল হাসপাতাল বা পি.জি. নামে পরিচিতি লাভ করে। সংক্ষিপ্ত জন্য হাসপাতাল - নাম যা এখনও সাধারণত ব্যবহৃত হয়। স্বাধীন ভারতে, ১৯৫৪ সালে কলকাতার মহান দার্শনিক সুখলা কর্ণানী-এর নামে এই হাসপাতালের নামকরণ করা হয় শেঠ সুখলা কর্ণানী মেমোরিয়াল হাসপাতাল।
পি.জি. হাসপাতাল ১৭৭০ সালে প্রতিষ্ঠিত হয়। ইস্ট ইন্ডিয়া কোম্পানি (কলকাতা কাউন্সিল) জমি ক্রয় করে, যা ছিল একটি বাগানঘর (রুটি), রেভ. জন জাকারিয়াস কিনার্ডার থেকে ১৭৬৮ খ্রিস্টাব্দে ৯৮৯০০.০০ টাকায় একজন বাঙালি ভদ্রলোকের সাথে।
হাসপাতাল প্রাঙ্গণের এক পাশে বহির্বিভাগের বিভিন্ন বিভাগ, ওয়ার্ড এবং ক্লিনিক রয়েছে, অন্যদিকে মেডিকেল ও প্যারামেডিকেল ছাত্র-ছাত্রীদের জন্য প্রশাসনিক ভবন রয়েছে। ওয়ার্ডের মধ্যে রয়েছে কার্জন, ভিক্টোরিয়া, আলেকজান্ডার'সহ ইত্যাদি প্রধান ব্লক, ও জি ব্লকগুলি। অন্যান্য সেবাগুলির মধ্যে রোগীর বিভাগ রয়েছে বুক, ক্যান্সার, নেফ্রোলজি'সহ ইত্যাদির ওয়ার্ড। ইউসিএম, রোনাল্ড রস, সাইকিয়াট্রি ভবন, পুরানো জরুরী ভবন, আবাসন বক্তৃতা থিয়েটার, জাদুঘর এবং ল্যাবরেটরিজ ইত্যাদি প্রশিক্ষন ভবনের আওতায় রয়েছে।
মেডিক্যাল কলেজটি বর্তমানে পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সাথে যুক্ত। ১৮৫৭ থেকে ২০০৩ সাল পর্যন্ত এটি ঐতিহাসিক কলকাতা বিশ্ববিদ্যালয়ের সাথে যুক্ত ছিল। এটি ভারত সরকার এবং পশ্চিমবঙ্গ সরকার দ্বারা যৌথভাবে পরিচালিত হয়।
২৬ শে জুন ২০১:
ইন্ডিয়া টু ডে দ্বারা তৈরি ২০১৭ সালে ভারতে মেডিক্যাল কলেজগুলির তারিকাতে আইপিজিএমইআর ১৯ তম স্থান পায়।
নন্দীগ্রাম
নন্দীগ্রাম পশ্চিমবঙ্গ রাজ্যের পূর্ব মেদিনীপুর জেলার হলদিয়া মহকুমার একটি গণনার শহর। এটি কলকাতার প্রায় ৭০ কিলোমিটার দক্ষিণ-পশ্চিমে হলদিয়া নদীর দক্ষিণ তীরে অবস্থিত, এটি হলদিয়া শিল্পকেন্দ্রের বিপরীতে অবস্থিত। এলাকাটি হলদিয়া উন্নয়ন কর্তৃপক্ষের আওতাধীন।
2007 সালে পশ্চিমবঙ্গ সরকার বিশেষ অর্থনৈতিক অঞ্চল নীতির অধীনে নন্দীগ্রামে একটি রাসায়নিক কেন্দ্র স্থাপনের জন্য সেলিম গ্রুপকে অনুমতি দেওয়ার সিদ্ধান্ত নিয়েছিল। এর ফলে গ্রামবাসীদের প্রতি প্রতিরোধের সৃষ্টি হয় যার ফলে পুলিশের সাথে সংঘর্ষে 14 জন গ্রামবাসী মারা যায়।
ভারতের ২০১১ সালের জনগননা অনুসারে নন্দীগ্রামের মোট জনসংখ্যার ৫,৮০৩ জন, যার মধ্যে ২৯৪৭ জন (৫১%) পুরুষ এবং ২৮৫৬ জন (৪২%) মহিলা ছিল। ৬ বছরের নীচের জনসংখ্যা ৭২৫ ছিল। নন্দীগ্রামে মোট জনসংখ্যা ৪,৫১২ (৬ বছরের বেশি জনসংখ্যার ৮৮.৮৫%)।
বাংলাদেশ জাতীয়তাবাদী কৃষকদল
বাংলাদেশ জাতীয়তাবাদী কৃষকদল (), সংক্ষেপে জেকেডি, বাংলাদেশ জাতীয়তাবাদী দল (বিএনপি) এর কৃষক অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী দল (বিএনপির) প্রতিষ্ঠাতা সাবেক রাষ্ট্রপতি শহীদ জিয়াউর রহমান এই কৃষক সংগঠনটি ১১ ডিসেম্বর, ১৯৮০ সালে প্রতিষ্ঠিত করেন।
বাংলাদেশ জাতীয়তাবাদী তাঁতীদল
বাংলাদেশ জাতীয়তাবাদী তাঁতীদল (), সংক্ষেপে জেটিডি, বাংলাদেশ জাতীয়তাবাদী দল (বিএনপি) এর তাঁতি অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী দল (বিএনপির) প্রতিষ্ঠাতা সাবেক রাষ্ট্রপতি শহীদ জিয়াউর রহমান এই তাঁতি সংগঠনটি ১১ ফেব্রুয়ারি, ১৯৮০ সালে প্রতিষ্ঠিত করেন।
বাংলাদেশ জাতীয়তাবাদী ওলামাদল
বাংলাদেশ জাতীয়তাবাদী ওলামাদল (), সংক্ষেপে জেওডি, বাংলাদেশ জাতীয়তাবাদী দল (বিএনপি) এর ওলামা অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী দল (বিএনপির) প্রতিষ্ঠাতা সাবেক রাষ্ট্রপতি শহীদ জিয়াউর রহমান এই ওলামা সংগঠনটি ৩০ সেপ্টেম্বর, ১৯৭৯ সালে প্রতিষ্ঠিত করেন।
বাংলাদেশ জাতীয়তাবাদী মৎসজীবী দল
বাংলাদেশ জাতীয়তাবাদী মৎসজীবীদল (), সংক্ষেপে জেএমডি, বাংলাদেশ জাতীয়তাবাদী দল (বিএনপি) এর মৎসজীবী অঙ্গসংগঠন। এই সংগঠনটির প্রধান কার্যালয় নতুন পল্টন, ঢাকায় অবস্থিত।
বাংলাদেশ জাতীয়তাবাদী দল (বিএনপির) প্রতিষ্ঠাতা সাবেক রাষ্ট্রপতি শহীদ জিয়াউর রহমান এই মৎসজীবী সংগঠনটি ২৯ ফেব্রুয়ারি, ১৯৭৯ সালে প্রতিষ্ঠিত করেন।
নালাই নামাদে
নালাই নামাদে (বাংলাঃ ভবিষ্যৎ আমাদেরই) হচ্ছে ১৯৭৫ সালে মুক্তিপ্রাপ্ত একটি তামিল চলচ্চিত্র। কে এস সেতুমাধবনের পরিচালনায় চলচ্চিত্রটিতে মুখ্য ভূমিকায় এম জি রামচন্দ্রন এবং লতা অভিনয় করেছিলেন এছাড়াও গুরুত্বপূর্ণ চরিত্রে ছিলেন এম এন নম্বিয়ার, নাগেশ, চন্দ্রমোহন এবং ভেন্নিরা আড়াই নির্মলা। চলচ্চিত্রটি ছিলো মূলত ১৯৭৩ সালের হিন্দি চলচ্চিত্র 'ইয়াদোঁ কি বারাত' এর অনুকরণ যেখানে ধর্মেন্দ্র ছিলেন। "নালাই নামাদে" চলচ্চিত্রটি তামিলনাড়ুতে ব্যাপক জনপ্রিয় হয়েছিলো।
চলচ্চিত্রটির কাহিনী শৈশবকালে হারিয়ে যাওয়া তিনভাইকে নিয়ে মূলত আবর্তিত হয়, ছোটোবেলায় তাদের বাবামা আততায়ীদের গুলিতে নিহত হয়; বড় হয়ে তিন ভাই তাদের বাবামায়ের খুনীদের খুঁজে বের করার চেষ্টা করে, তারা তিনজন মিলিত হয় মূলত তাদের মার গাওয়া একটি গান শোনার মাধ্যমে যেটা তাদের মধ্যে এক ভাই গায়।
এম এ মালেক
এম এ মালেক (জন্ম: ১ জুন, ১৯৫৩) বাংলাদেশের ঢাকা-২০ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
এম এ মালেকের পৈতৃক বাড়ি ঢাকা জেলার ধামরাই উপজেলার নরসিংহপুর গ্রামে। তিনি এইচএসসি পাশ করেছেন।
পেশায় অংশিদারিত্ব পরিচালক, কৃষি ও মৎস’র সাথে যুক্ত এম এ মালেক রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
এস এম আবুল কালাম আজাদ
এস এম আবুল কালাম আজাদ (জন্ম: ১ জানুয়ারি, ১৯৫৪) বাংলাদেশের ঢাকা-১৭ আসনের সংসদ সদস্য। তিনি ২০১৪ সালে বাংলাদেশ ন্যাশনালিস্ট ফ্রন্ট থেকে সংসদ সদস্য হিসেবে নির্বাচিত হয়েছেন।
আবুল কালাম আজাদের পৈতৃক বাড়ি ঢাকা জেলার সবুজবাগ এলাকার কদমতলা এলাকায়। তিনি স্নাতকোত্তর পাশ করেছেন।
পেশায় সাংবাদিক আবুল কালাম আজাদ রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
আমডাঙা বিধানসভা কেন্দ্র
আমডাঙা (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০২ নং আমডাঙা বিধানসভা কেন্দ্রটি আমডাঙা সমষ্টি উন্নয়ন ব্লক এবং দত্তপুকুর-১, দত্তপুকুর-২ এবং কাশিমপুর গ্রাম-পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।
আমডাঙা বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের রফিকার রহমান তার নিকটতম প্রতিদ্বন্দ্বী সিপিআই (এম) -এর আব্দুস সাত্তারকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর আব্দুস সাত্তার আমডাঙা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রফিকার রহমানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর হাশিম আব্দুল হালিম ২০০১ সালে তৃণমূল কংগ্রেসের ডা. এম নূরুজ্জামানকে পরাজিত করেন, ১৯৯৬ সালে কংগ্রেসের এমডি. রফিকুল ইসলামকে, ১৯৯১ সালে কংগ্রেসের ইদ্রিস আলীকে, ১৯৮৭ সালে কংগ্রেসের অশোক কৃষ্ণ দত্তকে, ১৯৮২ সালে আইইউএমএলের সি.এফ.আলিকে এবং ১৯৭৭ সালে জনতা পার্টির মীরা দত্তকে পরাজিত করেন। এর আগে আমডাঙা কেন্দ্রটি বিদ্যমান ছিল না।
ইলিয়াস উদ্দিন মোল্লাহ্
ইলিয়াস উদ্দিন মোল্লাহ্ (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৯ ও ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। তিনি এইচএসসি পাশ করেছেন।
পেশায় ব্যবসায়ী ইলিয়াস উদ্দিন মোল্লাহ্ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
গনিয়ারি
গনিয়ারি (বৈজ্ঞানিক নাম: Premna serratifolia) "Lamiaceae" পরিবারের Premna গণের বৃক্ষ।
এই গাছ ৭ মিটার পর্যন্ত হয়। এর পাতা সহজ, বিপরীত প্রান্তিক; পেঁচালো ৪-১৪ মিমি ও সরু। এদের ফুল উভয় লিঙ্গ হয়। ফুলের রং সবুজাভ সাদা বর্নের।
অস্ট্রেলিয়া, আফ্রিকা, এশিয়া জুড়ে এই গাছের বিস্তৃতি।
কিডনির সমস্যা, ঋতুদোষে, আঘাতজনিত ফোলায় ইত্যাদি রোগে ব্যবহার করা হয় এর মূল, ছাল পাতা।
কামাল আহমেদ মজুমদার
কামাল আহমেদ মজুমদার (জন্ম: ৩ মার্চ, ১৯৫০) বাংলাদেশের ঢাকা-১৫ আসনের সংসদ সদস্য। তিনি ২০০৪, ২০০৯ ও ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
কামাল আহমেদের পৈতৃক বাড়ি ফেনী জেলার পরশুরামে। তিনি স্নাতক পাশ করেছেন।
পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।